Heino Kuusik

Heino Kuusik (18. oktoober 1931 Säknalohu küla Mooste vald – 9. veebruar 2007) oli eesti põllumajandustegelane, koolijuht ja omavalitsustegelane.

Õppis Mooste algkoolis. 1957. aastal lõpetas ta Väimela loomakasvatusetehnikumi ja 1970. aastal Eesti Põllumajanduse Akadeemia zootehnika eriala.

Töökarjääri algaastatel töötas ta Võru TSN TK põllumajandusosakonnas, Võru masina-traktorijaamas, Lembitu kolhoosis ja Rõuge sovhoosis. 1961. aastast töötas Väimelas. Aastatel 1964–1992 oli ta Väimela Näidissovhoostehnikumi direktor.

Aastatel 1979–1984 oli ta NSV Liidu Ülemnõukogu saadik.

Aastatel 1993–2002 oli ta Võru vallavolikogu esimees.

2016. aasta oktoobris avati Võru vallamaja ees talle mälestuspink.

Tunnustus
1982 Lenini orden
2007 Valgetähe IV klassi teenetemärk

Viited

Eesti põllumajandustegelased
NSV Liidu Ülemnõukogu saadikud
NSV Liidu Ülemnõukogu Rahvuste Nõukogu saadikud‎
Eesti omavalitsustegelased
Eesti koolijuhid
Eesti Maaülikooli zootehnikateaduskonna vilistlased‎
Valgetähe IV klassi teenetemärgi kavalerid
Sündinud 1931
Surnud 2007